**Tööleht “Kuidas planeerida aega kodukarantiinis olles?”**

On oluline, et kodukarantiinis olles saaksid tehtud kõik olulised asjad ja samas jääks aega ka puhkamiseks. Selleks pead oskama oma aega planeerida. **Tänases e-külalistunnis saad teada, kuidas käib ajaplaneerimine ning miks see on vajalik.**

**Kasuta töölehte nii:**

* enne otseülekannet vasta küsimustele,
* otseülekande ajal küsi küsimusi
* peale otseülekannet aruta teemat oma klassikaaslasega ja lahenda ülesanne

**ENNE OTSEÜLEKANDE VAATAMIST**

Tule anna oma hääl või lisa probleeme, mida distantsõppel koged, siin: <http://www.tricider.com/brainstorming/2jqPXLZ54at> Kui me teame, mis on hetkel Sinu jaoks kõige keerukam, saame tunnis just neid käsitleda ja tund tuleb palju huvitavam.

* **uue probleemi lisamiseks** vajuta nuppu “Add idea” ning kirjuta enda mõte. Soovi korral võid lisada ka enda nime ning probleemile kirjelduse või pildi.
* kui tahad seal juba kirjas olevatele **probleemidele lahendusi pakkuda**, siis kasuta selleks veergu “Pros and cons”. Kui Sul on pakkuda lahendus, lisa kommentaarile “+”-märk/ kui lisad sellega seotud täiendava takistuse või probleemi, siis lisa “-“-märk. Soovi korral lisa oma nimi.
* **anna oma hääl**, et saaksime teada millised on olulisemad takistused. Hääletamiseks kasuta “Vote”-nuppu.

**OTSEÜLEKANDE AJAL KÜSI KÜSIMUSI**

Selleks, et saada vastuseid enda jaoks olulistele küsimustele saad Youtube otseülakande ajal külalisõpetajalt küsimusi küsida. Selleks lisa vestlusesse oma küsimus viisil: ***Kaari 12. klass, Kurtna Kool. Kuidas saada presidendiks?***

Ole küsimust sõnastades viisakas ja täpne. Sinu küsimusi näevad kõik, kes samal ajal otseülekannet vaatavad. Mida varem jõuad küsimused saata, seda suurema tõenäosusega jõuame vastata.

**OTSEÜLEKANDE AJAL TÄIDA TABELIT**

Tabeli täitmine aitab Sul kokku võtta kõige olulisemad ideed tunnist.

|  |  |
| --- | --- |
| **Küsimused** | **Vastused** |
| Miks on ajaplaneerimine vajalik? |  |
| Millised vahendid on olemas, et aega planeerida? |  |
| Mis on rööprähklus? |  |
| Mis on tänupäevik? |  |

**OTSEÜLEKANDE JÄREL PLANEERI ENDA NÄDAL**

Töökeskkondades üle maailma kasutavad inimesed online tarkvarasid, et oma aega planeerida. Proovi Sina ka, sest nii saad oma õppetöö lihtsamini tehtud ja õpid tulevase töö jaoks väärtusliku oskuse.

Loo endale nädalaplaan ja kasuta selleks veebilehte Trello.com. Järgi all olevaid juhiseid:

* Loo endale kasutaja <https://trello.com/> (see on tasuta)
* Seejärel liigu lehele <https://trello.com/create-first-board>
* Koosta endale tulevaks nädalaks tööplaan
* Proovi seda terve nädal järgida